Pinetown gru-ongeluk: Bestuurder van 22 moorde aangeklaSanele Goodness May Die vragmotorbestuurder Sanele Goodness May, ŉ 23-jarige man van Swaziland wat Donderdagaand die dood van 22 mense veroorsaak het, het vandag in die Pinetown-landdroshof verskyn. May het begin huil toe hy vanoggend in die hof verskyn het. Die hofsaal was volgepak met joernaliste en fotograwe wat sy foto wou neem, berig SAPA. May is Vrydag in hegtenis geneem en staan tereg op 22 aanklagte van moord en een van roekelose en nalatige bestuur. Hy was aanvanklik van strafbare manslag aangekla, maar die nasionale vervolgingsgesag het Maandag bevestig dat die aanklagte na moord opgradeer is. Die saak is tot 16 September uitgestel. May gaan in die polisie se aanhouding bly tot dan. Landdros Wendolynn Robinson het gesê die volgende hofverskyning sal vlugtig wees en dat ŉ formele borgtogaansoek op 18 September gaan plaasvind. May se prokureur, Theasen Pillay, het bevestig dat hy deur Sagekal Logistics aangestel is om May te verteenwoordig. Sagekal Logistics is die maatskappy waaraan die vragmotor behoort. Lees ook: Pinetown-trokongeluk: Bestuurder vandag in hof Skokvideo: Pinetown gru-trokongeluk afgeneem Pinetown gru-ongeluk: Amptelike dodetal bekend Pinetown gru-ongeluk: Trokbestuurder in hegtenis geneem 27 sterf in gru-ongeluk